Lewenslank vir man wat bejaarde vermoor | Maroela Media
Lewenslank vir man wat bejaarde vermoor
Shaun Oosthuizen 41) [Foto met vergunning van Laevelder]
Shaun Oosthuizen (38), die man wat skuldig gepleit het op die moord van 85-jarige Hetta Potgieter, is Donderdag in die hooggeregshof in Mbombela, Mpumalanga, effektief tot lewenslange tronkstraf gevonnis.
Volgens Monica Nyuswa, woordvoerder van die Nasionale Vervolgingsgesag (NVG) in Mpumalanga, is Oosthuizen lewenslange tronkstraf opgelê vir moord, asook 15 jaar tronkstraf vir roof met verswarende omstandighede. Die twee vonnisse sal gelyklopend uitgedien word.
Hy is ook onbevoeg verklaar om 'n vuurwapen te besit.
Potgieter se liggaam is in Julie 2018 in haar selfsorgeenheid by die Macadamia-versorgingsoord in Mbombela gevind. Haar hande was vasgebind en daar was 'n voorwerp om haar nek gebind. 'n Personeellid van die versorgingsoord het haar liggaam in die badkamer aangetref.
Oosthuizen het Woensdag skuldig gepleit op die moord van Potgieter. Hy het Potgieter aangerand, vasgebind en verwurg. Hy het haar verder van 'n bedrag van R10 000 beroof en van die toneel gevlug.
Oosthuizen is saam met John du Plooy (26) en Maryna Mandy Vorster (48) vyf dae ná Potgieter se moord in Krugersdorp in hegtenis geneem. Die klagtes teen Du Plooy en Vorster is intussen teruggetrek weens onvoldoende bewyse teen hulle.
Hetta Potgieter In die nuus Mpumalanga
'Katslagter' teister inwoners van Manenberg
'G'n blyplek hier' vir gestremde seun en sy gidshond
Maar as jy n plaasboer vermoor dan kry jy net tien jaar die land se regstelsel is n grap.
Ek lees vanoggend in ons Local koerantjie dat die een man sy vriend met 'n bierbottel doodgeslaan het en hy het toe 7 jaar gekry en dan van daai 7 jaar is nog n paar jaar opgeskort ook. Nou hoe werk die regstelsel. Nie dat ek vir Shaun opkom nie, maar ek voel net die ander moet dan net so lank kry. Want dit is wat hul verdien.
Hoekom Shaun Hoekom! Sy was 85 jaar oud…… Hoekom Shaun hoekom! Nou is jou lewe ook verby op 38.
Lewenslank + 15 jr. Word egter gelyklopend uitgedien.
Ek sien ook nie dat nooit oorweeg mag word vir parool
Nie. Hy is een van die dae terug…
Dit is wat gebeur as jy nie jou kinders opvoed in christelike waardes en dissipline nie dan het jy nie 'n gewete nie en doen jy sulke dinge.